CELEX: 62019TN0386
Language: et
Date: 2019-06-24 00:00:00
Title: kohtuasi T-386/19: 24. juunil 2019 esitatud hagi — CQ versus kontrollikoda

26.8.2019   
            
            
               ET
            
            
               Euroopa Liidu Teataja
            
            
               C 288/55
            
         
      24. juunil 2019 esitatud hagi — CQ versus kontrollikoda
      (kohtuasi T-386/19)
      (2019/C 288/68)
      Kohtumenetluse keel: prantsuse
      
         Pooled
      
      
         Hageja: CQ (esindaja: advokaat L. Levi)
      
         Kostja: Euroopa Kontrollikoda
      
         Nõuded
      
      Hageja palub Üldkohtul:
      
                  —
               
               
                  tunnistada hagi — sh selles sisalduv vastuvõetamatuse vastuväide — vastuvõetavaks ja põhjendatuks;
               
            
                  —
               
               
                  sellest tulenevalt:
                  
                              —
                           
                           
                              tühistada Kontrollikoja peasekretäri 11. aprilli 2019. aasta otsus, mis tehti teatavaks 15. aprillil 2019 ning milles kvalifitseeriti 153 407,58 euro suurune summa alusetult makstuks ja nõutakse see 153 407,58 euro suurune summa sisse (koos 3,5% intressiga, alates 31. maist 2019).
                           
                        
                              —
                           
                           
                              vajadusel tühistada Kontrollikoja kaks otsust — 4. ja 7. juuni 2019. aasta otsus;
                           
                        
                              —
                           
                           
                              sellest tulenevalt mõista kostjalt välja 153 407,58 euro suurune summa (153 407,58 euro suurune põhisumma, millele lisada 88,26 eurone hagejale määratud viivitusintress), millele lisada 3,5% viivitusintress kuni summa täieliku tasumiseni;
                           
                        
                              —
                           
                           
                              mõista kostjalt välja hüvitis kantud mittevaralise kahju eest;
                           
                        
                              —
                           
                           
                              mõista kõik kohtukulud välja kostjalt.
                           
                        
            
         Väited ja peamised argumendid
      
      Hagi põhjenduseks esitab hageja kuus väidet.
      
                  1.
               
               
                  Esimene väide, et Euroopa Pettustevastase Ameti (OLAF) uurimine ja lõpparuanne on ebaseaduslikud.
               
            
                  2.
               
               
                  Teine väide, et esiteks ei ole kostja kasutanud oma kaalutlusõigust eriti käsutajana, teiseks on ta rikkunud oma kohustust hagejale esitatud süüdistust tõendada ja kolmandaks on ta rikkunud oma põhjendamiskohustust.
               
            
                  3.
               
               
                  Kolmas väide, et on rikutud mõistlikku tähtaega.
               
            
                  4.
               
               
                  Neljas väide, et on rikutud õiguskindluse ja õiguspärase ootuse kaitse põhimõtteid ning tehtud ilmseid hindamisvigu.
               
            
                  5.
               
               
                  Viies väide, et on rikutud põhimõtet, et haldusasja menetlemine tuleb kriminaalasja lahendamise ajaks peatada.
               
            
                  6.
               
               
                  Kuues väide, et on rikutud Euroopa Parlamendi ja nõukogu 25. oktoobri 2012. aasta määruse (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT 2012, L 298, lk 1), artiklit 75 või Euroopa Parlamendi ja nõukogu 18. juuli 2018. aasta määruse (EL, Euratom) nr 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT 2018, L 193, lk 1), artiklit 94.